یئنی نوع کروناویروس اپیدمیسی سرعتله یاییلماغا داوام ائدیر. اپیدمی سببیندن ایندیدک حیاتینی ایتیرن‌لرین سایی 210 مینی، یولوخان‌لارین سایی ایسه 3 میلیونو کئچیب. معالیجه اولونان خسته لرین سایی ایسه 900 مینه چاتیب.
اپیدمی نین مرکزینه چئوریلن امریکا-دا حیاتینی ایتیرنلرین سایی 55 مینی، اینفکسیونا یولوخان‌لارین سایی ایسه بیر میلیونو کئچیب. نیویورک-دا پرزیدنت سئچکیلری ایله باغلی ژوئن آییندا کئچیریلجک سئچکیلرین اپیدمی سببیندن لغو ائدیلدیگی بیلدیریلیب.
ایتالیا-دا یئنی نوع کروناویروس‌دان حیاتینی ایتیرنلرین سایی گون عرضینده 333 آرتا‌راق 26 مین 977-ا یوکسلیب. اؤلکه ده اینفکسیونا یولوخان‌لارین عمومی سایی ایسه 100 مینی کئچیب.
فرانسا-دا یئنی نوع کروناویروس اپیدمی سیندن وفات ائدنلرین سایی 24 ساعاتدا 437 آرتا‌راق 23 مین 293-ا، اینفکسیونا یولوخان‌لارین سایی ایسه 4 مین 711 آرتا‌راق 196 مین 69-ا چاتیب.
اینگیلتره-ده کروناویروس‌دان اؤلنلرین سایی گون عرضینده 360 آرتا‌راق 21 مین 92-ا، اپیدمی یه یولوخان‌لارین سایی دا 4 مین 310 آرتا‌راق 157 مین 149-ا یوکسلیب.
کانادا-دا یئنی نوع کروناویروس‌دان حیاتینی ایتیرنلرین سایی هفته سونو 452 آرتا‌راق 2 مین 781-ا، اپیدمی یه یولوخان‌لارین سایی دا 4 مین 678 آرتا‌راق 48 مین 229-ا چاتیب.
مکزیکا-دا کروناویروس اپیدمی سیندن اؤلنلرین سایی 24 ساعت عرضینده 46-ا چاتیب. ساغلیق ناظیرلیگی اپیدمی یه یولوخان‌لارین سایی‌نین 14 مینی کئچدیگینی آچیقلاییب.
